b'\n_START_ARTICLE_\nJerry L. Ross\n_START_SECTION_\nUra Yhdysvaltain ilmavoimissa\n_START_PARAGRAPH_\nRoss opiskeli Purduessa ilmavoimien stipendill\xc3\xa4. Valmistuttuaan Purduesta 1972 h\xc3\xa4n astui Yhdysvaltain ilmavoimien palvelukseen. H\xc3\xa4n ty\xc3\xb6skenteli ilmavoimien ramjet-projektin parissa. Ross valmistui ilmavoimien koelentokoulun  koelentoinsin\xc3\xb6\xc3\xb6rikurssilta1976. H\xc3\xa4n ty\xc3\xb6skenteli B-1-pommittajan koelento-ohjelmassa johtavana koelentoinsin\xc3\xb6\xc3\xb6rin\xc3\xa4. Ross on lent\xc3\xa4nyt yli 21 lentokoneella, h\xc3\xa4nell\xc3\xa4 on yksityislent\xc3\xa4j\xc3\xa4n lupakirja ja h\xc3\xa4n on lent\xc3\xa4nyt yli 3,900 tuntia, joista valtaosa sotilaskoneissa. H\xc3\xa4n j\xc3\xa4i el\xc3\xa4kkelle ilmavoimista 31. maaliskuuta 2000.\n_START_SECTION_\nUra NASAssa\n_START_PARAGRAPH_\nRoss sijoitettiin helmikuussa 1979  Johnsonin avaruuskeskukseen hy\xc3\xb6tykuormaupseeriksi/lennonvalvojaksi vastuualueenaan hy\xc3\xb6tykuormien integrointi avaruussukkulaan. Ross valittiin astronauttikoulutukseen toukokuussa 1980. H\xc3\xa4n on toiminut useissa teht\xc3\xa4viss\xc3\xa4 Nasassa, mm. astronauttitoimiston johtoteht\xc3\xa4viss\xc3\xa4._NEWLINE_Ross lensi teht\xc3\xa4v\xc3\xa4spesialistina avaruussukkulalennoilla STS-61-B (1985), STS-27 (1988) ja STS-37 (1991), oli hy\xc3\xb6tykuormasta vastaavana lennolla STS-55/Spacelab-D2 (1993), ja toimi j\xc3\xa4lleen teht\xc3\xa4v\xc3\xa4spesialistina toisella  Miriin telakoituneella avaruussukkulalennolla STS-74 (1995), ensimm\xc3\xa4isell\xc3\xa4 kansainv\xc3\xa4lisen avaruusaseman kokoonpanolennolla STS-88 (1998) ja STS-110 (2002). Seitsem\xc3\xa4n avaruussukkulalennon veteraanina Ross on viett\xc3\xa4nyt 1\xc2\xa0393 tuntia avaruudessa, joista 58 tuntia 18 minuuttia yhdeks\xc3\xa4ll\xc3\xa4 avaruusk\xc3\xa4velyll\xc3\xa4._NEWLINE_Ross oli ensimm\xc3\xa4inen ihminen joka laukaistiin avaruuteen seitsem\xc3\xa4tt\xc3\xa4 kertaa ja h\xc3\xa4n piti nimiss\xc3\xa4\xc3\xa4n Yhdysvaltain avaruusk\xc3\xa4velyjen enn\xc3\xa4tyst\xc3\xa4 (yhdeks\xc3\xa4n) ja avaruusk\xc3\xa4velyll\xc3\xa4 vietetty\xc3\xa4 aikaa (58 tuntia 18 minuuttia) kunnes h\xc3\xa4net ohitti  kansainv\xc3\xa4lisen avaruusaseman Retkikunta 14:n komentaja Michael Lopez-Alegria (kymmenen avaruusk\xc3\xa4vely\xc3\xa4, kokonaiskesto 67 tuntia 40 minuuttia). Joidenkin spekulaatioiden mukaan Ross osallistui lis\xc3\xa4ksi my\xc3\xb6s yhdelle avaruusk\xc3\xa4velylle salaiseksi luokitellulla STS-27 sukkulalennolla NROn Lacrosse 1 satelliitin laukaisun yhteydess\xc3\xa4._NEWLINE_Ross ty\xc3\xb6skentelee edelleen NASAn hallinnossa.'